Rin

**Warning!**

**This article contains spoilers, please read at your own risk.**

**ริน (Rin)** เป็นหนึ่งในตัวละครเอกตัวหลักฝ่ายหญิงจากเรื่อง Artificial Girl เป็น AG ของซากุรางิ มาคิโนะ โดยเธอถูกทิ้งไว้ข้างถนนและมาคิโนะเป็นคนเก็บเธอมาและกลายเป็นเทรนเนอร์คนใหม่ของเธอ ปัจจุบันยังไม่ทราบว่าใครเป็นเทรนเนอร์คนเก่าและทิ้งเธอเพราะสาเหตุใด

## Overview

รินเป็น AG ที่มีความสามารถในเรื่องการต่อสู้ต่ำมาก ทักษะด้านต่างๆก็ต่ำไม่ว่าจะเป็นการทำความสะอาดบ้านหรือการทำอาหาร สิ่งที่เดียวที่เธอเก่งคือการยิงมุกสัปดนทั้งหลาย ซึ่งเป็นหน้าที่ของมาคิโนะที่ต้องตามตบมุกอยุ่เป็นประจำ

แม้ทักษะการต่อสู้จะต่ำแต่เธอกลับสามารถแสดงความสามารถอันน่าเหลือเชื่อขึ้นมาได้บ่อยๆ มักสร้างความประหลาดใจให้กับคู่ต่อสู้ แม้ความสามารถเหล่านั้นจะไม่เพียงพอที่จะเอาชนะได้ก็ตาม

## Appearance

ผมมัดแกละสีเขียวมะกอก รูปร่างดี ตามคำบรรยายนั้นระบุว่าเธอมีรูปทรงร่างกายแบบเฮาร์กลาส (Hourglass Shape) ดวงตาข้างซ้ายของเธอเสียหายจึงถูกมาคิโนะใช้ผ้าก็อซปกปิดร่องรอยเอาไว้ ชุดที่สวมใส่มักจะเป็นชุดกะโปรงสั้นสีเขียว

## Personality

รินเป็น AG ที่ชอบเล่นมุกใต้สะดือเกือบตลอดเวลา มักพูดอะไรที่ชวนให้คิดลึกเสมอ ชอบเปลือยกายเวลานอน (แม้เธอจะเคยบอกว่าเป็นแค่เรื่องล้อเล่นก็ตาม)

## Plot

### First met and battle

รินถูกที่ถูกทิ้งอยู่ข้างถนนถูกพบเจอโดยซากุรางิ มาคิโนะโดยบังเอิญ เขาเก็บเธอกลับบ้าน เธอซึ่งยังไม่พังแต่หน่วยความจำเกิดความเสียหายจึงได้ทำการฟอร์แมตตัวเองโดยอัตโนมัติ มาคิโนะตั้งชื่อให้เธอว่ารินและเธอก็กลับมามีชีวิตอีกครั้ง กลายเป็นจุดเริ่มต้นการพบกันของทั้งคู่

มาคิโนะซึ่งพบโฆษณาการแข่งขัน AG Battle ผ่านทางโทรทัศน์และถูกเงินรางวัลล่อใจ ทำให้เธอกับมาคิโนะเดินทางไปสมัคร AG Battle แต่ระหว่างนั้นได้พบกับริคาโกะเพื่อนสมัยเด็กของมาคิโนะเสียก่อน ริคาโกะที่ห้ามไม่ให้มาคิโนะเดินทางไปสมัคร AG Battle ท้าเขาต่อสู้ รินจึงได้ต่อสู้ครั้งแรกในฐานะ AG ของมาคิโนะ โดยเจอกับมาเรีย ผู้เป็น AG ของริคาโกะ

รินซึ่งทักษะการต่อสู้ต่ำมากแพ้กับมาเรียไปตามคาดแม้เธอจะสร้างความตกตะลึงให้กับริคาโกะด้วยกระบวนท่าเหลือเชื่อก็ตาม แต่นั่นก็ทำให้ริคาโกะใจอ่อนและยอมให้มาคิโนะไปสมัคร AG Battle ได้ แม้สุดท้ายแล้วมาคิโนะเลือกที่จะเชื่อคำพูดของริคาโกะและตัดสินใจฝึกซ้อมในฐานะเทรนเนอร์เพื่อเตรียมพร้อมกับ AG Battle

### Shirō Kasami encounter

หลังจากสร้างความปวดหัวให้มาคิโนะเล็กน้อยกับการเฝ้าบ้านครั้งแรก เธอออกจากบ้านพร้อมกับมาคิโนะเพื่อฝึกซ้อมก่อนการประลอง "มินาโนะ กักคุเอ็น AG Battle" ซึ่งเป็นการประลอง AG Battle ครั้งแรกที่จะถูกจัดขึ้นภายในโรงเรียนมินาโนะ โดยมาคิโนะต้องการเข้าร่วมเพื่อสั่งสมประสบการณ์ตามคำแนะนำของริคาโกะและต้องการเงินรางวัลด้วยส่วนหนึ่ง เมื่อไปถึงสถานที่ประลองก็ได้พบกับชิโร่ คาซามิ และนาโอกิ ซึ่งได้ท้าทั้งมาคิโนะและริคาโกะต่อสู้ แม้ตอนแรกริคาโกะจะปฏิเสธแต่ก็ถูกยั่วโมโหจนตอบตกลง รินจึงจับคู่กับมาเรียเจอกับนาโอกิในกติกา 2 รุม 1 ปรากฏว่าเป็นทางรินและมาเรียที่ถูกจัดการจนพ่ายแพ้อย่างราบคาบ

เมื่อวันแข่ง "มินาโนะ กักคุเอ็น AG Battle" มาถึง รินและมาคิโนะสามารถผ่านเข้าสู่รอบชิงชนะเลิศได้อย่างสบายๆเพราะคู่ต่อสู้ที่เจอไม่ค่อยแข็งแกร่งนัก และพบว่าทางริคาโกะและมาเรียนั้นต้องแข่งขันรอบรองชนะเลิศกับคาซามิและนาโอกิ ทางริคาโกะและมาเรียเป็นฝ่ายพ่ายแพ้แม้จะโชว์ฟอร์มได้ดีก็ตาม ทางมาคิโนะและรินจึงต้องเผชิญหน้ากับคาซามิและนาโอกิ รินสามารถแสดงศักยภาพได้สูงกว่าที่คาดแม้ตนมีความสามารถที่ต่ำกว่านาโอกิหลายขุม แถมทั้งรินและนาโอกิก็ต่างยอมรับฝีมือของกันและกันจนเกิดเป็นมิตรภาพเล็กๆขึ้น ผลสุดท้ายรินเป็นฝ่ายพ่ายแพ้ไปเพราะต้านทานความแข็งแกร่งของนาโอกิไม่ไหวและได้ตำแหน่งรองชนะเลิศร่วมกับมาคิโนะ

## Fighting style

รินเป็น AG ที่ไม่มีทักษะในการต่อสู้เลย ปกติจะต่อสู้ด้วยมือเปล่าตามสัญชาตญาณซึ่งทำให้ค่อนข้างเสียเปรียบคู่ต่อสู้เป็นอย่างมาก (เนื่องจาก AG ส่วนใหญ่ต่างก็มีอาวุธหรือความสามารถประจำตัว) แต่ถึงกระนั้นก็มีกลายครั้งที่เธอแสดงให้เห็นพลังแฝงจนทำให้คู่ต่อสู้ประหลาดใจและเสียท่าได้อยู่ประจำ แม้สุดท้ายตัวเธอเองจะแพ้ตามที

## Signature move(s)

* **Rapid Punch :** ออกหมัดแบบสุ่มซึ่งโดนเป้าหมายบ้างไม่โดนบ้าง แต่บางครั้งก็สามารถรัวหมัดได้ด้วยความเร็วเหนือแสงซึ่งทำให้คู่ต่อสู้เสียท่าได้บ่อยครั้ง
* **Headbutt :** ใช้ศีรษะของตนโขกเข้าใส่คู่ต่อสู้ มักใช้เวลาจวนตัวซึ่งทำให้ตนเองบาดเจ็บไปด้วย
* **Bicycle Kick :** กระโดดสับขาถีบไปที่คู่ต่อสู้ ไม่มีลูกเล่นอะไรเป็นพิเศษ